ტაგანროგის კულტურისა და დასვენების პარკი

ტაგანროგის კულტურისა და დასვენების პარკი () — ქალაქის პარკი ტაგანროგში, როსტოვის ოლქი, რუსეთის ფედერაცია. მდებარეობს პეტროვის ქუჩაზე.

 ისტორია 
1806 წლის 2 აპრილს, ტაგანროგის ხელმძღვანელმა ბარონ ბალთაზარ კამპენჰაუზენს ნება დართო ქალაქში გაეშენებინა პარკიКиричек М.С. Два века таганрогского парка. — Таганрог: Лукоморье, 2006. — 128 с.. 1806 წლის 30 ივნისს ინჟინერმა შარჟინმა წარმოადგინა პარკის გეგმა, რომლის ნაწილში განთავსებული უნდა ყოფილიყო სამკურნალო მცენარეები, ხოლო ნაწილში ხილი და დეკორატიული მცენარეები. გაზაფხულზე და შემოდგომაზე მიმდინარეობდა მიწის სამუშაოები, რომლისთვისაც იყენებდნენ ციხის პატიმრებს. დაიგეგმა პლანტაცია, რამდენიმე ხეივანი და ბილიკები, გათხარეს ჭაბურღილები, ააშენეს შენობა დარაჯებისთვის და ინსტრუმენტების შესანახად, ჩატარდა პირველი გამწვანების ეტაპი.

1909 წელს ბაღში ყველა ხე გადაჭრეს და ახალი ხეები დარგეს. 1934 წელს ბაღი პარკად გადააკეთეს და მიანიჭეს მაქსიმ გორკის სახელი. ამის შემდეგ პარკს რამდენიმეჯერ მიენიჭა კულტურისა და დასვენების საუკეთესო პარკის წოდება.

2008 წელს მოახდინეს პარკის რეაბილიტაციაЯснова К. Завари потихоньку калитку... // Таганрогская правда. — 2014. — 11 июля. — С. 3..

2012 წლის ოქტომბერში პარკში გასტროლებით იყო ვორონეჟის ოკენარიუმის მოძრავი დელფინარიუმიВовк Е. Новая жизнь старого парка // Таганрогская правда. — 2012. — 26 окт..

 ჭადრაკის პავილიონი 
პირველად პარკში ჭადრაკისა და შაშის პავილიონმა მუშაობა დაიწყო 1928 წლის მაისში ერთსართულიან სამკითხველო პავილიონში, რომელიც ააგეს 1927 წელსБулейко А. История таганрогских шахмат продолжается... // Таганрогская правда. — 2012. — 10 авг.. 1992 წელს პავილიონი გადააკეთეს და გადაეცა კაფეს. 2012 წლის 4 აგვისტოს მოახდინეს პავილიონის რეკონსტრუქცია და საზეიმოდ, მეორედ გაიხსნა ჭადრაკის პავილიონი. მისი გახსნის ცერემონიალში მონაწილეობდა რუსეთის მთავრობის ვიცე-პრემიერი არკადი დვორკოვიჩი და როსტოვის ოლქის გუბერნატორი ვასილი გოლუბევი. გახსნის ცერემონიაზე გუბერნატორი გამოვიდა წინადადებით, ამავე პავილიონში მოეწყოთ საჭადრაკო ტურნირი გუბერნატორის თასზე.

ჭადრაკის პავილიონში გარდა ჭადრაკის ტურნირებისა იმართება სამხატვრო და ფოტო გამოფენები.

ლიტერატურა
 Энциклопедия Таганрога, 2-е изд., Таганрог, 2003
 История города Таганрога, П. П. Филевский, Москва, 1898
 Чеховские места в Таганроге. Путеводитель. Таганрог, 2004

რესურსები ინტერნეტში
 Официальный сайт Парка культуры и отдыха им. Горького 
 Виртуальный тур по Парку культуры и отдыха им. Горького 
 Городской парк культуры и отдыха им. А. М. Горького 

სქოლიო

კატეგორია:ტაგანროგის ღირსშესანიშნაობები
კატეგორია:ტაგანროგის პარკები